Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 1078/09/7701	Bardejov, 13.2.2014
EEČ : 2-54-54-2014

U Z N E S E N I E

Trestná vec:	neznámy páchateľ
Prečin:	Zanedbanie povinnej výživy podľa § 207 odsek 3 písmeno b1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Bardejov
Podľa § 215 odsek 2 písmeno c Trestného poriadku zastavujem trestné stíhanie.
	otec mal. syna XXXXX, nar. XXXXX, trvale bytom XXXXX, Bardejov, ktorý bol vykonateľným predbežným opatrením Okresného súdu v Bardejove, sp. zn. XXXXX zo dňa 14.03.2008, ktoré nadobudlo právoplatnosť dňa 10.05.2008, zverený do osobnej starostlivosti matky XXXXX, nar. XXXXX, trvale bytom XXXXX, Bardejov, si v Bardejove a inde neplní svoju vyživovaciu povinnosť, ktorá mu vyplýva z vyššie uvedeného predbežného opatrenia súdu, ktorým bol zaviazaný prispievať na výživu mal. XXXXX sumou 702, Sk /po prepočte 23,30 Eur/ mesačne vždy k 15. dňu v mesiaci vopred k rukám matky, počnúc dňom 14.03.2008, kde za obdobie od 14.03.2008 až do dňa 05.12.2009 dlhuje na výživnom sumu 405,82 eur

lebo o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce

Odôvodnenie:
Uznesením vyšetrovateľa PZ, Odboru kriminálnej polície v Bardejove zo dňa 05.12.2009 sp.zn. ČVS: XXXXX bolo začaté trestné stíhanie pre prečin zanedbanie povinnej výživy podľa  § 207 ods. 1, ods. 3, písm. b/ Trestného zákona, pre skutok, ktorý je uvedený vo výrokovej časti tohto uznesenia. 

	Dňa 11.10.2010 bolo tunajšou okresnou prokuratúrou odovzdané trestné oznámenie poškodenej XXXXX, nar. XXXXX v Bardejove, trvale bytom Bardejov, Komenského č. 33 Okresnému štátnemu zastupiteľstvu v Liberci, Česká republika.

	V uvedenej veci štátna zástupkyňa Okresného štátneho zasupiteľstva v Liberci, Česká republika dňa 25.01.2011 rozhodla o prevzatí trestnej veci XXXXX.

	Dňa 13.02.2014 bolo Okresným štátnym zastupiteľstvom v Liberci, v Českej republike oznámené tunajšej okresnej prokuratúre, že vo veci pre prečin zanedbanie povinnej výžiy podľa § 207 ods. 1, ods. 3, písm. b/ Tr. zákona bol Vladimír XXXXX právoplatne odsúdený a to trestným rozkazom Okresného súdu v Liberci, Česká republika, sp. zn. XXXXX zo dňa 11.05.2012, ktorý nadobudol právoplatnosť dňa 26.05.2012. Týmto trestným rozkazom bol Vladimír XXXXX odsúdený pre dva prečiny zanedbania povinnej výživy podľa § 196 ods. 2, ods. 3, písm. a/ Tr. zákona Českej republiky na úhrnný trest odňatia slobody v trvaní 1 /jedného/ roku s podmienečným odkladom na skúšobnú dobu v trvaní 4 /štyroch/ rokov.

	Podľa § 215 ods. 2, písm. c/ Tr. poriadku prokurátor môže zastaviť trestné stíhanie, ak o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delkte a toto rozhodnutie možno považovať za dostačujúce. 

	Vzhľadom k vyššie uvedenému bolo potrebné rozhodnúť tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viktor Tomáš
prokurátor